OpenLLM-France/wikimedia huggingface dataset:
# Pastora Vega

Pastora Vega (Madril, 1960ko maiatzaren 28a - ) espainiar aktorea eta zuzenbide lizentziaduna. Pastora Imperioren iloba da. Y sin embargo, te quiero telebistako programan hasi zen aurkeztele gisa. 1985an zinemara pasa zen eta Gonzalo Suarezen Los pazos de Ulloa filman debuta egin zuen.
Vicente Arandaren El Lute II: mañana seré libre eta Todos los hombres sois iguales filmentan bere senarra Imanol Ariasekin lan egiten du. Baita ere, Un asunto privado filman, Imanol Ariasek zuzendutako filman agertzen da.Honekin bi seme ditu.

## Filmografia

Zinea:
| Urtea | Filma | Zuzendaria |
| 1985 | Los pazos de Ulloa | Gonzalo Suárez |
| 1986 | El sueño de Tánger | Ricardo Franco |
| 1986 | Iniciativa privada | Antonio A. Farré |
| 1988 | El Lute II: mañana seré libre | Vicente Aranda |
| 1988 | Amanece, que no es poco | José Luis Cuerda |
| 1990 | La otra historia de Rosendo | Juárez Gerardo Vega |
| 1992 | Demasiado corazón | Eduardo Campoy |
| 1994 | Todos los hombres sois iguales | Manuel Gómez Pereira |
| 1994 | Casas de fuego | Juan Bautista Stagnaro |
| 1996 | Olé Olá | José María Aguayo |
| 1996 | Un asunto privado | Imanol Arias |
| 1996 | Ilona llega con la lluvia | Sergio Cabrera |
| 1997 | Tangier Cop | Stephen Whittaker |
| 1998 | Un crisantemo estalla en cinco esquinas | Daniel Burman |
| 1998 | La sonámbula | Fernando Spiner |
| 2002 | El chevrolé | Leonardo Ricagni |
Telebista:
| Urtea | Telesaila |
| 1983/1984 | Y sin embargo, te quiero |
| 1986 | La tarde |
| 1989 | Delirios de amor |
| 1994 | Hermanos de leche |
| 1996 | Rosa, la lluita |
| 1999-2000 | Nada es para siempre |
| 2001 | Dime que me quieres |
| 2002 | Cuéntame cómo pasó |
| 2004-2005 | Madrid no duerme: ¡De cine! |
| 2006 | Amar en tiempos revueltos |

## Kanpo estekak

* Datuak: Q3391550
# Patxi Iturriotz

Patxi Iturriotz Herrero (Donostia, 1937ko apirilaren 21 - 2024ko urtarrilaren 5a), politikari, irakasle, diputatu eta, garai batean, ETAkide ezagun bat izan zen.

## Biografia

Lehenengo EGIn eta gero ETAn sartu zen. 1961ean atzerriratu egin zen eta ETAko Langile-Frontearen ardura hartzera itzuli zen Bizkaira 1963an baina urte berean atxilotu egin zuten. 1966an ETAn izandako barne-eztabaida eta zatiketaren ondorioz, komunistengana hurbildu eta ETA Berri sortu zuen. ETAren «Bulego Politiko»-ra iritsi zen eta bere burua «obrerista»tzat zuen. ETAn geratu zirenek «españolista»tzat jo zuten Iturriozek ordezkatzen zuen lerroa. V. Asanbladaren atarian ziren. Bi sektoreen arteko gatazka erabatekoa izan zen. Etxebarrieta anaiek protagonismo berezia izan zuten V. Asanblada hark ETAren geroa markatu zuen. Patxi Iturriozek eta harekin erakundea utzitakoek ETA-Berri sortu zuten, baina azkar utzi zuten izen hori ere.
1968-1976 bitartean Alemanian egon zen eta itzulitakoan politika-munduan sartu zen erabat. Beste batzuekin batera Euskadiko Mugimendu Komunista (EMK) sortu zuen eta segidan, espainiar Estatuko taldeekin batuz, Movimiento Comunista eratu zuten.
EMKk eta EIAk aliantza egin zuten hauteskundeetara aurkezteko. Euskadiko Ezkerra erdietsi zuten horrela 1977ko Estatuko hauteskunde nagusietarako. Patxi Iturrioz bigarren zen Gipuzkoako zerrendan. Paco Letamendiak (Ortzi) eserlekua lortu zuen. Ortzik Herri Batasunera joateko eserlekua utzi zuenean, Iturriozek hartu zuen Kongresuko eserlekua eta Espainiako Diputatuen Kongresuko diputatu izan zen (1978-1979).
EMKko erreferente nagusienetakoa izan zen urtetan, baina PSOE alderdiaren aldeko joera hartu zuen. 1990an PSE-EEan sartu zen.

## Erreferentziak

* ↑ (Gaztelaniaz) Iturrioz Herrero, Francisco Javier (1937-2002)
* ↑ https://www.naiz.eus/eu/info/noticia/20240105/patxi-iturrioz-hil-da-etako-lehen-zatiketatik-pse-eera-iritsi-zen-emkko-sortzailea
* ↑ https://canales.diariovasco.com/esquelas/diario/2024-01-07/patxi-iturrioz-herrero-8935432.htm

## Kanpo estekak

* Datuak: Q3081866
# Patxi Hernández

Patxi Hernández Hernández (Urnieta, Gipuzkoa, 1967ko azaroaren 3a) gipuzkoar futbolari ohia da, Errealeko atezaina izan zen. Bere semea Iker Hernández futbolaria da ere.

## Ibilbidea

| Kluba | Urtea(k) |
| Sanse | 1986-1990 |
| Real Sociedad | 1989-1990 |
| Eibar | 1990-1991 |
| Real Sociedad | 1991-1993 |
| Girona | 1993-? |

## Kanpo estekak

* Jokalariaren ibilbidea errealaren webgunean (Gaztelaniaz)
* Datuak: Q20100716
# Patxi Iraola

Patxi Iraola Garmendia (Zaldibia, 1933ko apirilaren 24a - Zaldibia, 2019ko apirilaren 27a) gipuzkoar bertsolaria, epailea eta gai-jartzailea izan zen.

## Bizitza

Zaldibiako Olegi baserrian jaio zen, 1933ko apirilaren 24an. Bertsozaletasuna gurasoengandik zetorkion. Aita bertsotan aritzen zen tabernatan eta elkartetan. Amak, berriz, bertso zaharrak kantatzeko ohitura zuen.
1965ean hasi zen bertsotan jendaurrean, bere herriko plazan. 1971n Osinalde saria irabazi zuen. Hiru urte geroago, 1974an, Zepai saria irabazi zuen. 1980ko eta 1982ko Bertsolari Txapelketa Nagusietan parte hartu zuen. 2009an bere bizitza, bizipenak eta bertsoak jasotzen dituen Naizen apurra liburua argitaratu zuen.
2019ko apirilaren 27an hil zen Zaldibian.

## Liburuak

* Naizen apurra (2009, Auspoa)

## Sariak

* Osinalde saria (1971)
* Zepai saria (1974)

## Erreferentziak

* 1 2 3 4 Madinabeitia, Tere. (2019ko apirilaren 27an). «Patxi Iraola bertsolari zaldibiarra hil da» Goierriko Hitza (Noiz kontsultatua: 2019ko apirilaren 29a).
* ↑ Garate, Miren. (2019ko apirilaren 28a). Mahai bueltako bertsolaria. (Noiz kontsultatua: 2019ko apirilaren 29a).
* ↑ «Patxi Iraola bertsolari zaldibiarra hil da» Berria 2019ko apirilaren 27an (Noiz kontsultatua: 2019ko apirilaren 29a).
* ↑ «Patxi Iraola bertsolari zaldibiarra hil da» Diario Vasco 2019ko apirilaren 27an (Noiz kontsultatua: 2019ko apirilaren 29a).
* Datuak: Q63358668
# Patxi Irurtzun

Patxi Irurtzun Ilundain (gaztelaniaz: Patxi Irurzun Ilundain) (Iruñea, 1969) idazle, kazetari, liburuzain, filologo eta kultura dinamizatzailea, lan ugari plazaratu ditu. Gaztelaniaz idazten du. Bere lanek beti probokazio kutsua izaten dute.

## Biografia

Iruñean jaioa, haurtzaroan hasi zen idazten Patxi Irurtzunek. Hiru urte zituenean aita hil zitzaion. Haren haurtzaroa Txantrea auzoarekin dago lotuta.Nafarroako Unibertsitatean filologia ikasi zuen. Ondoren mota askotako lanbide izan zituen, lantegietan eta biltegietan lan egiten. Gaur egun Ultzamako haranean kultura dinamizatzailea da. Ezkonduta, bi seme-alaba ditu.

## Prentsa

Patxi Irurtzun hedabide desberdinetan idatzi du: El Canto de la Tripulación, El Europeo, Rolling Stone,o Dominical, besteak beste. Halaber, Noticias taldeko ON magazinen idazten du hamabostean behin.

## Obra
### Eleberriak

* Tratado de hortografía (Una novela sobre el Rock radikal Vasco)
* Chucherías Herodes (Guía turística de Jamerdana)
* Diez mil heridas
* Los dueños del viento
* Pan duro
* ¡Oh, Janis, mi dulce y sucia Janis! (Memorias de una estrella del porno -amateur-)
* Cuestión de supervivencia
* Ciudad Retrete
* Odio enamorado
* El tren de los locos

### Narrazioak

* Once millones de ejemplares vendidos
* La tristeza de las tiendas de pelucas
* Ajuste de cuentos
* Cuentos sanfermineros
* La polla más grande del mundo
* Cuentos de color gris
* El cangrejo valiente

### Bidaldi liburua

* Atrapados en el paraíso

### Egunerokoa

* Dios nunca reza

### Kronikak

* Mi papá me mima (aitatasunaren inguruko artikuluak; lan hauek Guía del Niño aldizkarian plazaratu zituen)
* De igual a igual. 8 historias del comedor social París 365

### Haur literatura

* Érase una vez en Navarra (10 liburu)
* Kaperu
* Franklin, el del pararrayos
* Pizarro, el hijo del sol
* Hernán Cortés, el conquistador
* Beethoven, el músico sordo
* Mozart, el pequeño gran músico
* Locatis/ Marimatraka

## Erreferentziak

* ↑ https://www.lecturalia.com/autor/19719/patxi-irurzun

## Kanpo estekak

* (Gaztelaniaz):Idazlearen blog ofiziala.
* (Gaztelaniaz):Elkarrizketa Diario de Navarra egunkarian, 2020/07/15.
* (Gaztelaniaz):Tratado de (h)ortografía liburuaren aurkezpena Ménades liburudendan.
* Datuak: Q24054854
# Patxi Iriart

    Artikulu hau bertsolari lapurtarrari buruzkoa da; beste esanahietarako, ikus «Iriarte».
Patxi Iriart Hiribarren (Hiriburu, Lapurdi, 1988ko otsailaren 16a) euskal bertsolaria da. Zientzia Ekonomikoak ikasten dabil eta Baionako Oihana ikastolako bertso eskolako kide da.

## Sariak

* Iparraldeko bertsolari gazteen XI. txapelketa (Itsasu, 2004): txapelduna.

## Kanpo estekak

* Patxi Iriart
* Patxi Iriart
* Datuak: Q12265608
# Patxi Gorriti

Patxi Gorriti Saratsola (Loiola, Donostia, Gipuzkoa, 1943ko apirilaren 3a) donostiar futbolari ohia da, atzelari lanetan aritu zena.

## Ibilbidea

Haur askok bezala, Kontxako hondartzan egin zituen bere hastapenak. Beasaingo jubeniletan aritu ondoren, hiru denboraldi eman zituen Real Unionen.
Realean 1966-1967 denboraldian egin zuen debuta, Lehen mailara igo zen urtean. Hainbat urteetan taldeko kapitaina izan zen.
Eskuin hegaleko defentsa gisa jokatzen zuen, eta teknikoki nabarmentzen ez zen arren, jokaldiak aurreikusteko gaitasuna eta paregabeko kemena erakutsi zituen. Hala, erretiroa hartu zuenean, Realak urrezko domina eman zion.

## Klubak

| Kluba | Herrialdea | Urtea |
| Real Union Club | Euskal Herria | 1964 – 1965 |
| Real Sociedad | Euskal Herria | 1966 – 1977 |

## Erreferentziak

* ↑ Gorriti
* 1 2 «GORRITI SARASOLA, Francisco - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2021-03-20).
* ↑ «23» www.loiolatarra.org (Noiz kontsultatua: 2021-03-20).

## Ikus, gainera

* Puertollanoko heroiak

## Kanpo estekak

* Datuak: Q16766200
# Plaffeien

Plaffeien Suitzako udalerria da. Friburgo kantonamenduan dago, Sense barrutia barrutian. 2014an 3,594 biztanle zituen 59,37 kilometro koadrotan banatuta.

## Mugakideak

Honako udalerri hauekin egiten du muga:

## Demografia

Hona hemen biztanleriaren bilakaera:

## Klima

Datu klimatikoak (Plaffeien) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 1.1 | 2.3 | 4.9 | 8.5 | 13 | 16.5 | 19.2 | 18.3 | 15.5 | 11.2 | 5.5 | 2.1 | 9.8 |
| Batez besteko tenperatura (ºC) | -2 | -1 | 1.2 | 4.4 | 8.7 | 12.2 | 14.7 | 14.1 | 11.4 | 7.3 | 2.2 | -0.9 | 6 |
| Batez besteko tenperatura minimoa (°C) | -4.6 | -3.9 | -1.8 | 1 | 4.9 | 8 | 10.3 | 10.2 | 7.7 | 3.9 | -0.8 | -3.7 | 2.6 |
| Pilatutako prezipitazioa (mm) | 70 | 60 | 78 | 101 | 138 | 153 | 134 | 155 | 107 | 89 | 88 | 76 | 1249 |
| Prezipitazio egunak (≥ 1 mm) | 10.9 | 9.9 | 12.5 | 12.9 | 15.5 | 13.9 | 12 | 12.9 | 9.7 | 9.2 | 10.5 | 11.4 | 141.3 |
| Iturria: MeteoSchweiz ||||||||||||||

## Erreferentziak

* ↑ (Alemanez) Swiss Federal Statistical Office. STAT-TAB Bevölkerungsentwicklung nach Region, 1850-2000. .
* ↑ MeteoSwiss. Temperature and Precipitation Average Values-Table, 1961-1990. .

## Kanpo estekak

* Datuak: Q67798
* Multimedia: Plaffeien / Q67798
# Placy

Placy Frantziako udalerria da, Calvados departamenduan dagoena, Normandia Beherea eskualdean. 2013an 154 biztanle zituen.

## Demografia
### Biztanleria

2007an Placy udalerrian erroldatutako biztanleak 134 ziren. Familiak 49 ziren, horien artean 12 pertsona bakarrekoak ziren (12 bakarrik bizi ziren gizonak), 12 seme-alabarik gabeko familiak ziren eta 25 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 60 etxebizitza zeuden, 52 familiaren etxebizitza nagusia ziren, 2 bigarren erresidentzia ziren eta 6 hutsik zeuden. Etxebizitza guzti hauek 60etxeak ziren. 52 etxebizitza nagusietatik 39 bere jabearen bizilekua ziren, 10 alokairuan okupaturik zeuden eta 2 doan lagata zeuden; 2 etxek bi gela zituzten, 6 etxek hiru zituzten, 13 etxek lau zituzten eta 30 etxek bost zituzten. 33 etxek euren parking plaza propioa zuten azpian. 17 etxetan ibilgailu bat zegoen eta 33 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Placy udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 4 | 75-79 | 4 |
| 0 | 70-74 | 8 |
| 0 | 65-69 | 0 |
| 4 | 60-64 | 4 |
| 0 | 55-59 | 0 |
| 8 | 50-54 | 4 |
| 12 | 45-49 | 8 |
| 0 | 40-44 | 8 |
| 0 | 35-39 | 4 |
| 8 | 30-34 | 0 |
| 4 | 25-29 | 4 |
| 4 | 20-24 | 4 |
| 8 | 15-19 | 0 |
| 4 | 10-14 | 8 |
| 8 | 5-9 | 8 |
| 4 | 0tik 4ra | 0 |

## Ekonomia

2007an lan egiteko adina zuten pertsonak 95 ziren, horien artean 74 aktiboak ziren eta 21 inaktiboak ziren. 74 pertsona aktiboetatik 63 lanean zeuden (35 gizon eta 28 emakume) eta 10 langabezian zeuden (8 gizon eta 2 emakume). 21 pertsona inaktiboetatik 9 erretiraturik zeuden, 8 ikasten zeuden eta 4 "bestelako inaktibo" gisa sailkaturik zeuden.

### Ekonomia jarduerak

2007an zeuden 2 komertzioetatik, 1 eraikuntza enpresa zen eta 1 administrazio publikoko enpresa zen.
2009an norbanakoentzat zegoen zerbitzu bakarra iturgina zen.
2000. urtean Placy udalerrian 13 nekazaritza-ustiategi zeuden, 450 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q862573
* Multimedia: Placy / Q862573
# Plaentxia.eus

Plaentxia.eus Soraluzeko (Gipuzkoa) gaurkotasunezko gaiak lantzen dituen hedabide digitala da. 2007an sortu zen. Hedabide honetan argitaratzen den informazio guztia Euskara hutsean ematen da. Herritarren zerbitzurako tresna da. Plaentxia software librean eginda dago eta DJANGO kudeaketa sistema erabiltzen du. Euren webguneko Honi buruz sailean azaltzen dutenaren arabera, hurrengoak dira plaentxia.eus-en helburuak: "Herriko informazioaren sorkuntza eta hedapena, Soraluzetarron topagune izatea eta Euskara bultzatzea eta indartzea". Hori horrela, helburu horiek lortzeko, "komunitatearen parte hartzea ezinbestekoa" dela diote, baita "plaentxia.eus-en berriemaileak irakurleak" direla ere. Berriemaileen komunitatea Pil-pilean Soraluzeko aldizkariko idazleek osatzen dute.
Plantxia.eus hedabidea aurrera eramateko diru laguntzak hiru lekutik datoz:
* Soraluzeko Udala
* Gipuzkoako Foru Aldundia
* Eusko Jaurlaritza
Plaentxia.eus Tokikom (Toki komunikabideen bateragunea) eta Hekimen (Euskal Hedabideen Elkartea) plataformen barruan dago.

## Edukiak

Plaentxia.eus-en, Soraluzeko webgune komunitarioa den heinean, bertako albisteak dira nagusi. Lau gai desberdinetan banatzen dute bertan argitaratutako informazioa: kultura, euskara, kirola eta hezkuntza. Albisteez gain Pil-pilean aldizkaria, zozketak, gida komertziala, eskelak, zorion agurrak, iragarkiak, eguraldia eta agenda sailak aurki daitezke. Bestalde, iritzi artikuluak, iritzia sailean aurki daitezke.

## Komunitatea

2015ean Komunitatea izeneko atala sortu zuen plaentxia.eus hedabide digitalak. Orduan, herriko 30 talde eta erakunde baino gehiagok erabiltzen zuten euren jardunaren berri herrian zabaltzeko. Honez gain, agendan euren ekimenen berri zuzenean argitaratzeko aukera eman zien hedabideak. Hedabidean bertan, Zer da komunitatea? atalean, hurrengoa diote: "Plaentxia.eus erabiltzen dugun guztion taldea. Horixe. Kide eta erabiltzaileez osatuta dago".
Erabiltzaileak eta kideak lan desberdina daukate hedabidean. Erabiltzaileak anonimoak dira eta albisteetan erantzuteko aukera daukate. Kideak, berriz, izen-abizena duten erabiltzaileak dira eta argazkiak, artikuluak, iruzkinak eta bestelako edukia gehitzeko aukera daukate Plaentxia.eus-era.

## Pilpilean aldizkaria

Pil-pilean Soraluzeko aldizkaria da eta hemen du jatorria Plaentxia.eus-ek. Hasiera batean hilabetekaria bazen ere, 2002. urtean hilabetekari izatetik hamabosteroko izatera pasatu zen. Hala ere, aldizkariak azken aldaketa bat izan zuen 2007an eta berriro hilabetekari izatera igaro zen. Plaentxia.eus webgunean aurki daitezke 1996tik argitaratutako zenbaki guztiak. Pil-pilean aldizkaria argitaratzeaz Pil-pilean Kultur Elkartea arduratzen da.

## Erreferentziak

* ↑ «Honi buruz - Plaentxia.eus» plaentxia.eus (Noiz kontsultatua: 2021-04-28).
* ↑ «Zer da Komunitatea? - Komunitatea - Goiena.eus» plaentxia.eus (Noiz kontsultatua: 2021-05-10).
* ↑ «Pilpilean aldizkaria (eu) - Sorapedia» www.sorapedia.eus (Noiz kontsultatua: 2021-05-10).

## Kanpo estekak

* Datuak: Q111858878
# Pitiuu Uta

Pitiuu Uta edo Sofitel Motu, Bora Bora uhartediko uharte bat da, Polinesia Frantsesako Sozietate uharteetan.
# Pitillasko jauregia

Pitillasko jauregia Nafarroa Garaiko Erdialdea eskualdeko Pitillas udalerrian kokatutako Erdi Aroko jauregi bat da.

## Historia

Jose Yanguas Mirandaren egindako ikerketen arabera, 1679an Maule eta Nafarroako Miguel zen Pitillas eta Mureluko jaurerriaren jabea. Aldi berean Cortesko markesa zen eta bere arbasoek Erdi Arotik izan zuten jaurerriaren gaineko jabetza. Joan II.a erregeak Nafarroako Feliperi 3500 florin emango zizkiola agindu zion, bera Azkoiengo Juanarekin ezkondu zenean. 1679an Errege Kontseiluak, Pitillas eta Murelu erregearen jabetzara itzuli behar zirela esaten zuen epaia kaleratu zuen, lehenik markesari 3500 florineko kalteordaina emanez.

## Erreferentziak

* Nafarroako Entziklopedia Handia | PITILLAS. (Noiz kontsultatua: 2021-09-07).

## Ikus, gainera

* Pitillas
* Erdialdea

## Kanpo estekak

* Datuak: Q111770148
# Pitimbu

Pitimbu Brasilgo udalerri bat da, Paraíba estatuan kokatua. 16.751 biztanle ditu 136,435 km²ko eremuan.

## Ikus, gainera

* Paraíba

## Kanpo estekak

* Datuak: Q2008741
* Multimedia: Pitimbu / Q2008741
# Pititurri

Pititurri Arabako mendebaldean dagoen mendia da, Badaiako mendilerroan kokatutakoa.

## Abiapuntuak

Bide bat Mandaitatik (624 m, Iruña Oka) ateratzen da, eta ordubete eta 15 minutuko igoera eskatzen du.
Bestea Zuhatzu Kuartangotik (594 m, Kuartango) dator, eta Azkarateko lepotik (945 m) igarotzen da. Hortik ere, ordubete eta 15 minutukoa da igoera.

## Ikus, gainera

* Arabako mendien zerrenda

## Kanpo estekak

* Datuak: Q12266003
# Pitkerro

Pitkerro, Eskoziako Dundee hiriaren ekialdean dagoen auzo bat da.

## Kanpo estekak

* Datuak: Q7198975
# Pitirim Sorokin

Pitirim Aleksandrovitx Sorokin (errusieraz: Питири́м Алекса́ндрович Соро́кин; Turia, Komi, Errusia, 1889ko otsailaren 4a/urtarrilaren 21a - Winchester, AEB, 1968ko otsailaren 10a) jatorri errusiarreko Estatu Batuetako soziologoa izan zen.

## Bizitza

Kerenskiren gobernuko kidea eta Petrogradoko Unibertsitateko irakaslea izan zen. Boltxebismoaren kontra aritzeagatik, Estatu Batuetara erbesteratu behar izan zuen (1923); Harvardeko Soziologiako saila sortu, eta Nazioarteko Soziologia Institutuko irakaslea izan zen.
Jokabidearen soziologiaz arduratu zen, metodo konparatiboa eta estatistikoa erabili zituen, eta egitura eta dinamika aztertu zituen. Haren teoriaren oinarriak hauek dira: bi sistema soziokultural nagusiren bereizketa, sistema zentzuzko edo bidezkoaren (enpirikoa, natura-zientziekin lotua) eta idealistaren (mistikoa, fedearekin lotua) bereizketa, alegia; eta bi sistema horiek historian zehar eratu dituzten zikloak. Lan nagusiak: Social and Cultural Dynamics (1937-1941); Man and Society in Calamity (1942); Altruistic Love (1950).

## Erreferentziak

* ↑ 156. Alfabeto zirilikoz idatzitako izenak euskarara aldatzeko transkripzio-sistema. Gasteiz: Euskaltzaindia (argitaratze data: 2009-02-27) (Noiz kontsultatua: 2024-05-08).
* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q319816
* Multimedia: Pitirim Sorokin / Q319816
# Pitiquito (udalerria)

Pitiquito Mexikoko udalerri bat da. Sonora estatuan kokatua dago. 2010ean 9.468 biztanle zituen 9.823,33 km²ko azaleran. Herriburua [[Pitiquito (Pitiquito)|Pitiquito]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q1284079
* Multimedia: Pitiquito Municipality / Q1284079
# Pitiusak

Pitiusak (katalanez: Pitiüses) balear uharteetako uhartedia da. Bi uharte nagusik (Eivissa eta Formentera) eta uhartetxo askok osatuta dago.
Izena antzinako grezierazko πιτύα pitýa (pinu) hitzetik datorkie, Plinio Zaharrak bertan pinudi asko zeudelako. Uharteetan ugaztun eta narrasti espezie eta azpiespezie endemiko asko daude, normalean kontinentekoak baino handiagoak direnak.

## Geografia

Pitiusek uharte txikiez inguraturik daude:
* Eivissak honakoak ditu: Porroig, Vedranell, Vedrá, Sa Galera, Escull de Cala S’Hort, Espardell de Espartar, Espartar, Escull de S’Espartar, Esculls de Ses Punxes, Bosc, Na Gorra, Es Vaixell, Na Bosc, Bleda Plana, Escull d’en Ramon, Escull Vermell, Escull de Tramontana, Conillera, Farellons, Palleret, Cala Salada, Ses Margalides, Entrepenyes, Isla Murada, Benirràs, En Calders, Sa Mesquida, Punta Galera, Escull d’es Pas, Formigues, S’Escullet, Punta Grossa, Figueral, S’Hort, Tagomago, Es Canar, Santa Eulalia, Redona, Llados, Negres, Rates, Malvins, Sal Rossa eta Esponja.
* Eivissa eta Formentera artean honako uhartetxoak daude: Portes, Caragolé, Penjats, Negres, Punta Rama, Illa d’en Poros, Torretes, Gastaví, Illa de S’Alga, S'Espalmador eta Espardelló.
* Formenterak honakoak ditu: Forn, Redona, Es Pujols, Aigües Dolcas eta Sabina.

## Galeria

* Eivissako hondartza
* Eivissa hiria
* Formenterako hondartza

## Kanpo estekak

* Datuak: Q1128605
# Pitkeathly Wells

Pitkeathly Wells (izen aldaerak Pitcaithly, Pitceathly, Pitkethley eta abar), Eskoziako herri bat da, Perth eta Kinross eremu administratiboan.

## Kanpo estekak

* Datuak: Q7198974
# Pongaí

Pongaí Brasilgo udalerri bat da, São Pauloko estatuan kokatua. 3.400 biztanle ditu 183,399 km²ko eremuan.

## Ikus, gainera

* São Pauloko estatua

## Kanpo estekak

* Datuak: Q728178
* Multimedia: Pongaí / Q728178